Diari Oficial de la Generalitat Valenciana


Sumari del DOGV 6241, del 08-04-2010 (2010/3849)

Acord de la Junta de Govern de 27 de novembre del 2009, sobre la modificació del projecte de reparcel·lació econòmica en execució del Programa d'Actuació Aïllada per a l'Edificació del Solar Siti al Carrer Torn de l'Hospital, Número 45, de València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3849


Data del document
:   03-12-2009

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Acord de la Junta de Govern de 27 de novembre del 2009, sobre la modificació del projecte de reparcel·lació econòmica en execució del Programa d'Actuació Aïllada per a l'Edificació del Solar Siti al Carrer Torn de l'Hospital, Número 45, de València. [2010/3849]  
La Junta de Govern Local, en sessió ordinària de data 27 de novembre de 2009 ha adoptat l'acord següent:  
Vistos els acords de la Junta de Govern Local de 28 de juliol de 2006 i de 26 d'octubre de 2007, la modificació del projecte de reparcel·lació presentada, l'informe emés pel Servici de Gestió de Centre Històric i amb el dictamen de la Comissió Informativa de Vivenda, Grans Projectes i Urbanisme, s'acorda:  
Primer. Aprovar la modificació del projecte de reparcel·lació econòmica en execució del Programa d'Actuació Aïllada per a l'Edificació del Solar Siti al Carrer Torn de l'Hospital, Número 45, presentada en data 28 d'octubre de 2009 per Promociones Urbanas, SL, i l'objecte del qual és gravar la finca resultant de dita reparcel·lació econòmica, que adjudica a la citada mercantil una vegada acreditat el pagament de les corresponents indemnitzacions substitutòries, amb una afecció real per un import de 321.139,86 euros, en garantia del compliment de l'obligació d'execució de les obres d'edificació i urbanització del solar, de conformitat amb la condició imposada en l'apartat tercer de l'acord de la Junta de Govern Local de 26 d'octubre de 2007, i la posterior correcció d'error material per la Resolució U-6619, de data 13 de desembre de 2007.  
Segon. Facultar, tan àmpliament com procedisca en dret, el regidor delegat de l'Àrea d'Urbanisme, Vivenda i Qualitat Urbana per a dictar quantes resolucions i realitzar totes les actuacions que resulten necessàries per a la plena efectivitat i execució d'este acord, amb l'aprovació de les correccions precises per a la inscripció en el Registre de la Propietat.   
Tercer. Notificar este acord als interessats i publicar-lo en el Diari Oficial de la Comunitat Valenciana, en el Butlletí Oficial de la Província de València, en un diari local i al tauler d'anuncis d'este Ajuntament, i procedir a la inscripció de la reparcel·lació en el Registre de la Propietat, previ atorgament de la corresponent escriptura pública que n'expresse el contingut.  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en Llei Reguladora de la Jurisdicció Contenciosa Administrativa, es podrà interposar un dels recursos següents:  
Amb caràcter potestatiu, recurs de reposició davant del mateix organisme que va dictar l'acte recorregut, en el termini d'un mes, comptador des de l'endemà de la recepció d'esta notificació.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu davant dels Jutjats del Contenciosos Administatius de València, en el termini de sis mesos.  
Recurs contenciós administratiu, davant dels Jutjats Contenciosos Administratius de València, dins del termini de dos mesos comptadors des de l'endemà de la recepció d'esta notificació.  
Tot això sense perjuí que es puga exercitar qualsevol altre recurs o acció que s'estime procedent.  
València, 3 desembre de 2009.- El secretari: Manuel Latorre Hernández.